LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2013 M. GRUODŽIO 31 D. ĮSAKYMO NR. D1-997 „DĖL SPECIALIŲJŲ ARCHITEKTŪROS REIKALAVIMŲ ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašO PATVIRTINIMO“ PAKEITIMO

2016 m. gegužės 5 d. Nr. D1-328

Vilnius

P a k e i č i u Specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašą, patvirtintą Lietuvos Respublikos aplinkos ministro 2013 m. gruodžio 31 d. įsakymu Nr. D1-997 „Dėl specialiųjų architektūros reikalavimų ir specialiųjų saugomos teritorijos tvarkymo ir apsaugos reikalavimų turinio ir išdavimo tvarkos aprašo patvirtinimo“:

1. Pakeičiu 2.1 papunktį ir jį išdėstau taip:

„2.1. rengiant naujai statomų, rekonstruojamų ir (ar) atnaujinamų (modernizuojamų) ypatingų ir (ar) neypatingų statinių projektus be kitų statinio projekto dalių privaloma statinio projekto architektūros dalis;“.

2. Pakeičiu 15 punktą ir jį išdėstau taip:

„15. Savivaldybės administracija, išnagrinėjusi 9 ir 12 punktuose nurodytus dokumentus, specialiuosius architektūros reikalavimus (pagal 2 priede nustatytą formą) parengia, patvirtina ir išduoda statytojui (užsakovui) ne vėliau kaip per 15 darbo dienų (atnaujinamiems (modernizuojamiems) ypatingiems ir (ar) neypatingiems statiniams – per 5 darbo dienas) nuo 9 ir 12 punktuose išvardintų dokumentų gavimo arba per 15 darbo dienų (atnaujinamiems (modernizuojamiems) ypatingiems ir (ar) neypatingiems statiniams – per 5 darbo dienas) raštu praneša statytojui (užsakovui) motyvus, kodėl specialieji architektūros reikalavimai neišduodami.“

3. Papildau 28 punktu ir jį išdėstau taip:

„28. 9 ir 19 punktuose nurodyti prašymai ir kiti dokumentai, suformuoti pagal tvarkos apraše nurodytus reikalavimus, gali būti pateikiami nuotoliniu būdu, pasinaudojant Lietuvos Respublikos statybos leidimų ir statybos valstybinės priežiūros informacine sistema „Infostatyba“, www.planuojustatyti.lt“.

4. Pakeičiu 1 priedo penktąją eilutę ir ją išdėstau taip:

„5	Statybos rūšis (nauja statyba, rekonstravimas), pastato atnaujinimas (modernizavimas)“

5. Pakeičiu 2 priedo eilutę „STATYBOS RŪŠIS“ ir ją išdėstau taip:

„Statybos rūšis
(nauja statyba, rekonstravimas), pastato atnaujinimas (modernizavimas)“

6. Pakeičiu 3 priedo eilutę „STATYBOS RŪŠIS“ ir ją išdėstau taip:

„Statybos rūšis
(nauja statyba, rekonstravimas), pastato atnaujinimas (modernizavimas)“

Aplinkos ministras	Kęstutis Trečiokas